PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Priroda i oblik  NASTAVNO PODRUČJE: Crta i boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Trešnje**  LIKOVNI MATERIJALI I TEHNIKE: crni flomaster, vodena boja, kolaž-papir, škare i ljepilo | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  - upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **Nastavne situacije**:  LIKOVNI PROBLEM - **boja i crta**   * Ponovimo što sve znamo o crtama. * debele, tanke, ravne, zakrivljene, izlomljene * **Konturne** ili **obrisne** crte opisuju neki oblik izvana, po njegovom rubu. * Njima crtamo razne oblike. * Debljom crtom naglašavamo ono što nam je važno. * Što smo sve naučili o bojama? (*osnovne, izvedene i dugine boje*) * Koje sve boje možemo dobiti pomoću žute boje? (*zelena i narančasta*) * Koje boje možemo dobiti pomoću crvene boje? (ljubičasta i narančasta)   LIKOVNI MOTIV - **trešnje**   * Zašto trebamo jesti voće? * Koje voće najviše volite? * Znate li neko voće koje dozrijeva krajem proljeća? (*trešnje*) * Volite li ih? Jeste li ih ikad brali? * Opišite trešnju? (oblik, veličina, boja, gdje raste...) | | |
| **Aktivnost:**  Danas ćemo se, slikajući trešnje, poigrati osnovnim i izvedenim bojama.  Na plohi papira (preko cijeloga papira) nacrtat ćemo granu na kojoj rastu trešnje. Na grani ćemo flomasterom nacrtati trešnje kako vise na svojim peteljkama. Zatim ćemo od crvenoga kolaža izrezivati trešnjice i lijepiti ih na nacrtane trešnje. Od zelenog kolaža ćemo izrezati i na granu zalijepiti lišće. I trešnje i lišće mogu biti različitih veličina. Dakle, koristili smo osnovnu crvenu boju i izvedenu zelenu boju. Sada ćemo ljubičastom vodenom bojom oslikati granu, a pozadinu ispuniti žutom bojom. Koja od njih je osnovna, a koja izvedena boja?  Kada se radovi osuše izložite ih i ispričajte kako biste sve mogli upotrijebiti trešnje. (kao nakit, kao ukusnu užinu, za štrudlu ili kolač, na sladoledu...) | | |
| **Povezanost s međupredmetnim temama:**  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  odr – A. 1. 2, B. 1. 1, B. 1. 2, C. 1. 1  zdr – A. 1. 2, B. 1. 3 | | |

A picture containing plant, fruit, leaf, fresh

Description automatically generated