PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Doživljaj i kritički stav  TEMA: Priroda i oblik  NASTAVNO PODRUČJE: Masa i prostor - oblikovanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Obli i uglati oblici - skulptura**  LIKOVNI MATERIJALI I TEHNIKE: glina/glinamol, najlonski konac, drveni štapić (čačkalica) | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM- **Kontrast oblo - uglato**   * Promotri predmete u prostoru oko sebe i reci kojeg su oblika? * Kako nazivamo predmete okruglog oblika? * Kako nazivamo predmete koji imaju uglove? * Koji oblik je na dodir ugodniji, obli ili uglati? * Je li lakše rukom izraditi obli ili uglati predmet? * Kako od gline oblikujemo obli predmet? * Kako možemo izraditi uglate oblike?   LIKOVNI MOTIV - **Skulptura**   * Što je to skulptura? * Izrađuje li samo čovjek skulpture? * Čemu ona služi? * Što predstavlja? * Mora li ona uvijek predstavljati nešto prepoznatljivo ili biti zanimljiva zbog igre oblicima? | | |
| **Aktivnost:**  Danas ćemo glinom/glinamolom oblikovati oble i uglate oblike na drvenoj (kartonskoj) podlozi kako bismo spriječili lijepljenje. Oble ćemo oblike oblikovati dlanovima, a uglate možemo rezati najlonskim koncem pa zatim oblikovati. Na kraju ćemo ih spajati u zanimljive skulpture kao igra oblicima. Glina se spaja tako da se komadić pomiješa sa dosta vode i dobije se gusta pasta koja se nanosi na mjesto spajanja. Zatim se pričeka da se osuši. Kako glina ne bi popucala, pripazite da dijelovi ne budu pretanki, niti predebeli. Radije izraditi više manjih oblika kako biste ih na kraju dobro spojili. Nakon sušenja se glina peče. Na kraju prebrojite plohe na vašoj skulpturi i pogledajte ju sa svih strana. Izgleda li uvijek isto? | | |
| **Povezanost s međupredmetnim temama:**  UKU - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  OR - B. 1. 1  OSR – A. 1. 3, A. 1. 4, B. 1. 2, C. 1. 3 | | |