PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Osjeti i osjećaji  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Ja i moji osjećaji**  LIKOVNI MATERIJALI I TEHNIKE: uljni pastel i vodena boja | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  . likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline.  Učenik na konkretnim primjerima iz svakodnevnoga života i svoje okoline prepoznaje i imenuje različite oblike umjetničkog izražavanja (umjetnička zanimanja, kulturne institucije, javni spomenici...). | | |
| **NASTAVNE SITUACIJE**:  LIKOVNI PROBLEM - **boja, mrlja, potez**   * O bojama smo već govorili puno puta, pa ponovimo što sve znamo? (*osnovne, izvedene, ton boje...)* * Koje sve likovne tehnike poznajemo? (*flomaster, pastel, vodena boja, tempera...)* * Kako nanosimo boju svakom od tih tehnika? * Kako boju nanosimo kistom (vodenu boju)? * Kako crtamo i slikamo pastelom? (M*ožemo precizno crtati i bojati velike plohe.)* * Kada smo slikali ljubav, što smo rekli, mora li svako umjetničko djelo biti doslovan prikaz stvarnost? * Što sve slikar prikazuje svojim djelom? * Je li vam se svidjelo bojom prikazati osjećaje? Zašto? * Ponovimo, kojom bojom biste prikazali sreću, tugu, strah, ljutnju, nježnost, ljubav...?   LIKOVNI MOTIV - **moji osjećaji**   * Kako se sada osjećate? Zašto? * Može li se to promijeniti? Kako? * Kako se osjećate kod kuće? Zašto? * Kako se osjećate kada ste u nepoznatoj okolini? * Volite li biti sami? Zašto? * Što vas veseli? Što vas rastužuje, ljuti? * Čega se bojite? Zašto? * Trebate li se toga bojati? * Jeste li hrabri? Što je to hrabrost? | | |
| **Aktivnost:**  Sada ćete pokušati prikazati sebe u tim raspoloženjima. Na plohi papira ćete uljnim pastelom nacrtati sebe na sredini papira. Glava neka bude veća od tijela jer ćete na njoj nacrtati dva izražaja lica na svakoj polovici. S jedne ćete strane nacrtati što vas veseli i takav izraz lica, a druge strane nacrtajte čega se bojite ili što vas rastužuje, ljuti i izraz lica koji pokazuje taj osjećaj. Pazite da svaka polovica lica ima jedno oko. Prilagodite boju i veličinu osjećaju i prikazu izvora dobrog i lošeg osjećaja. Sve važne detalje obojite uljnim pastelom, a velike plohe oslikajte vodenom bojom. Slobodno kistom možete prelaziti preko pastela jer on ne upija vodu.  Kada je rad gotov, dobro ga pogledajte i razmislite koji osjećaj vam je draži i kako ćete njega dulje zadržati, te kako ćete pobijediti loš osjećaj. Možda vam netko iz razreda može pomoći savjetom. Neka vam kaže što je njemu pomoglo. | | |
| **Povezanost s međupredmetnim temama:**  osr – A. 1. 1, A. 1. 2, B. 1. 1, B. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A child holding a balloon

Description automatically generated with low confidence