PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Priroda i oblik  NASTAVNO PODRUČJE: Masa i prostor - građenje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Proljetnice - visibaba**  LIKOVNI MATERIJALI I TEHNIKE: kolaž-papir, škare, ljepilo, (slamčica sa zglobom) | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  - upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkoga djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **NASTAVNE SITUACIJE**:  LIKOVNI PROBLEM - **plošno istanjeno, puno, prazno**   * Kojim materijalom smo do sada oblikovali predmete? * Opišite predmete koje smo izradili. * Jesu li oni imali šupljine? * Jesu li inače svi predmeti i bića na Zemlji bez šupljina i udubljenja? * Dio prostora čine i praznine. * Možemo li od nekog drugog materijala napraviti neki oblik - skulpturu osim gline? Kojim? * Kako od papira možemo prikazati neki oblik u prostoru? * Što sve možemo oblikovati papirom?   LIKOVNI MOTIV - **Proljetnice - visibaba**   * Kako nazivamo cvijeće koje prvo procvjeta tjerajući zimu? * Nabrojite proljetnice. * Koja vam je najdraža? * Koja cvjeta još pod snijegom? * Zašto se visibaba tako zove? * Kako ona izgleda? * Koje je boje? * Koliko dijelova ima? *(stabljika, kapica, tri latice)* | | |
| **Aktivnost:**  Danas ćemo kolaž-papirom oblikovati visibabu. Uz vođenje ćete izrezati dijelove cvijeta koje ćemo onda spojiti lijepljenjem. Treba paziti koji su dijelovi veći, a koji manji jedan naspram drugoga. Od zelenog papira izrežite širu traku po cijeloj dužini papira. Tu traku zarolajte i zalijepite kako biste dobili stabljiku (ako će biti lakše zarolajte ju oko slamčice). Na jednom kraju joj vrh odrežite ukoso. Na tom vrhu zalijepite jednu tanku traku na kojoj će visjeti glavica visibabe. Sada odrežite jedan veći krug u zelenoj boji. Zatim ga zarežite do pola. Jedan razrezani kraj preklopite i zalijepite jedan preko drugoga kako biste dobili jedan široki oblik korneta. Pazite da zelena boja bude s vanjske strane korneta. Zatim ga za vrh zalijepite na trakicu koja viri sa vrha stabljike. Sada od bijelog papira izrežite tri latice. Neka budu duljine kolika je širina A4 papira, oblika lista. Kada ste ih izrezali, po duljini ih razrežite do jedne trećine. Zatim ta dva kraja preklopite i zalijepite kako biste dobili latice savijene u prostoru. Na kraju zalijepite razrezane krajeve u pripremljeni kornet koji visi sa stabljike. Latice ravnomjerno rasporedite. Po želji možete dodati i jedan duguljasti list koji ćete zalijepiti za stabljiku.  Na kraju možete ispričati priču o visibabi. Pokušati ju opisati i objasniti zašto je ona proljetnica. | | |
| **Povezanost s međupredmetnim temama:**  zdr – B. 1. 1, B. 1. 2, B. 1. 3  odr - A. 1. 1, B. 1. 1, C. 1. 2  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A close-up of some flowers

Description automatically generated with medium confidence A purple flower with green leaves

Description automatically generated with low confidence