PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Baština  NASTAVNO PODRUČJE: Boja i ploha - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Jedrilica**  LIKOVNI MATERIJALI I TEHNIKE: kolaž-papir, škare, ljepilo, vodene boje i crni flomaster | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu). | | |
| **Nastavne situacije**:  LIKOVNI PROBLEM - **boja, ploha, odnosi, smještaj, crta**   * Do sada smo govorili o bojama. Ponovimo. (*osnovne, izvedene, ton boje, izražavaju osjećaje i raspoloženja...*) * Bojom plohu ističemo i oblikujemo. Kolaž boja plohu ravnomjerno dok vodenom bojom boju možemo tonirati. * Kakva sve može biti ploha? (*glatka, hrapava, ravna, zakrivljena, mala, velika)* * Smisleno posložene plohe čine likovni rad. * Što sve znamo o crtama? * Od crte sve kreće. Crta oblikuje, naglašava, gradi...   LIKOVNI MOTIV - **Jedrilica**   * Stiže nam ljeto. Voli te li ga? Zašto? * Privlači li vas more? Zašto? * Što sve možemo raditi na moru? (*kupati se, ribariti, ploviti, jedriti*...) * Čime se jedri morem? * Zašto se to plovilo zove jedrilica? * Čemu služi jedro? * Jesu li ljudi uvijek imali motorne čamce i brodove? * Svijet su proputovali i otkrivali nove zemlje snagom vjetra, jedrenjacima i jedrilicama. Je li za prirodu boje da se plovila kreću prirodnim pogonom ili naftom? Zašto? * Koja je razlika između jedrilice i jedrenjaka? * Je li tko od vas plovio jedrilicom? * Koji je oblik njena jedra? (*trokut*). Osim jedra što još jedrilica ima? *(korito i jarbol)* | | |
| **Aktivnost:**  Danas ćemo se poigrati plohama, bojama i crtama. Naslikat ćemo prekrasnu jedrilicu s velikim jedrom. Papir ćemo položiti okomito i do, otprilike, polovice ćemo vodenom bojom naslikati more. Pri dnu papira neka more bude tamnije, jer je tu i dublje. Dok se more suši, od kolaža ćemo izrezati jedrilicu. Potrebno nam je korito (tu sjedi jedriličar), jarbol i jedro, može i dva. Koristimo osnovne i izvedene boje, osim plave (more je plavo). Jarbol mora biti malo duži od jedra. Jedro ima oblik iskrivljenog trokuta jer ga je napuhao vjetar. Korito neka ne bude premalo kako se jedrilica ne bi prevrnula. Kada smo dijelove izrezali posložimo ih i procijenimo je li jedrilica spremna za plovidbu. Zalijepite ju na sredinu papira, ne mora biti na vrhu valova. Kada smo ju zalijepili, porubimo ju crnim flomasterom i jedro ukrasimo šarama raznovrsnih crta, tako da se izdaleka prepoznaje najljepše jedro. Nakon toga na moru flomasterom nacrtajte valove i razne struje koje uz vjetar nose jedrilicu. Iznad jedrilice nacrtajte i pokoju pticu koja ju pozdravlja.  Kada su radovi dovršeni, izložite ih i odaberite jedrilicu kojom biste ovo ljeto rado plovili. Nadam se da ste usput i more namirisali! | | |
| **Povezanost s međupredmetnim temama:**  goo – A. 1. 2, B. 1. 1, C. 1. 1, C. 1. 2  pod – A. 1. 1, B. 1. 1, B. 1. 2, B. 1. 3  odr – B. 1. 1, C. 1. 1, C. 1. 2 | | |

A sailboat on the water

Description automatically generated with medium confidence